**Skrifstofa Alþingis**

**150 Reykjavík**

**Reykjavík, 20. febrúar 2020**

**Efni: um breytingu á lögum um verslun með áfengi og tóbak, lögum um aukatekjur ríkissjóðs, áfengislögum, lögum um landlækni og lýðheilsu og lögum um fjölmiðla, með síðari breytingum (smásala áfengis), 110. Mál 149. löggjafarþings.**

**Á stjórnarfundi Félags lýðheilsufræðinga var eftirfarandi ályktun samþykkt:**

Félag lýðheilsufræðinga **harmar að enn og aftur sé komið fram**frumvarp sem eykur aðgengi að áfengi og sýnileika þess.

Fagfólk1 hefur ítrekað bent á aukinn vanda sem mun blasa við þjóðinni vegna aukinnar áfengisdrykkju ef frumvarpið verður samþykkt og þá sérstaklega í viðkvæmum hópum. Aukið álag verður á heilbrigðiskerfið sem er síst til þess fallið til að taka á móti aukinni tíðni sjúkdóma og slysa sem skapast í kjölfarið. Þetta hefur verið stutt með rannsóknum2 sem Embætti landlæknis hefur bent á og kemur einnig fram í stefnum Alþjóðaheilbrigðismálastofnunarinnar 3,4,5. Bent hefur verið á þann skaða sem aukin áfengisdrykkja mun hafa á þriðja aðila1 í formi ofbeldis, slysa, andlegrar vanlíðan o.fl. Rannsóknir á líðan ungmenna sýna aukinn kvíða sem þörf er á að takast á við og verði frumvarpið samþykkt er hætta á að það auki á vandann til muna. Bæði hvað varðar aukna tíðni unglingadrykkju og aukna tíðni foreldra og forráðamanna sem hefur mikil áhrif á líðan þeirra. Það vekur furðu okkar að samt sem áður telji lýðræðiskjörnir þingmenn það mikilvægt að auka aðgengi að áfengi og sýnileika þess á meðan önnur lönd horfa til Íslands sem fyrirmyndarmódel góðra áfengisforvarna ungmenna. Sá árangur byggist á mörgum aðgerðum og stýrt aðgengi er ein þeirra stóru aðgerða sem skipta hvað mestu máli. **Áfengi er engin venjuleg neysluvara og á það leggjum við áherslu.**Það kemur skýrt fram í riti6 sem er að finna á vef Embættis landlæknis.

Ábyrgð alþingismanna og stjórnvalda er mikil þegar kemur að aðgengi áfengis þar sem það er talið eitt hættulegasta vímuefni sem til er og skaðar heilsu manna. Frjálsræði fylgir ábyrgð og það er hlutverk alþingsimanna og kvenna að standa undir þeirri ábyrgð og vernda samfélagið í heild sinni. Benda má á það augljósa að frumvarpið fer gegn markmiðum Lýðheilsustefnu7 og stefnu í áfengis- og vímuvörnum8 en báðar þessar stefnur hafa verið samþykktar af stjórnvöldum. Einnig vekjum við athygli á því að með þessu frumvarpi er ekki verið að vinna í anda þess að fá heilsu inn í allar stefnur (HIAP) eins og Alþjóðaheilbrigðismálastofnunin9 mælir sterklega með og er í anda lýðheilsusjónarmiða.

**Félag lýðheilsufræðinga skorar því á alþingismenn og alþingiskonur að greiða atkvæði gegn frumvarpinu!**

**1 Embætti landlæknis lýsir yfir andstöðu við bjór, léttvín og sterkt vín í almennum verslunum**http://www.landlaeknir.is/um-embaettid/frettir/frett/item31501/Embatti\_landlaknis\_lysir\_yfir\_andstodu\_vid\_bjor,\_lettvin\_og\_sterkt\_vin\_i\_almennum\_verslunum

**2 Rannsóknarskýrslur um áfengismál – samantekt**http://www.landlaeknir.is/servlet/file/store93/item24904/Ranns%C3%B3knarsk%C3%BDrslur%20um%20%C3%A1fengism%C3%A1l\_samantekt.pdf

**3 European action plan to reduce the harmful use of alcohol 2012–2020**http://www.euro.who.int/\_\_data/assets/pdf\_file/0008/178163/E96726.pdf?ua=1

**4 Global Action Plan for the Prevention and Control of Noncommunicable Diseases 2013-2020**http://apps.who.int/iris/bitstream/10665/94384/1/9789241506236\_eng.pdf?ua=1

**5 Health 2020 policy framework and strategy**http://www.euro.who.int/\_\_data/assets/pdf\_file/0020/170093/RC62wd08-Eng.pdf?ua=1

**6 Áfengi - engin venjuleg neysluvara**http://www.landlaeknir.is/servlet/file/store93/item10424/Afengi\_engin\_venjuleg.pdf

**7 Lýðheilsustefna og aðgerðir sem stuðla að heilsueflandi samfélagi – með sérstakri áherslu á börn og ungmenni að 18 ára aldri**https://www.velferdarraduneyti.is/media/skyrslur2016/Lydheilsustefna\_og\_adgerdaaaetlun\_30102016.pdf

**8 Stefna í áfengis- og vímuvörnum til ársins 2020**https://www.velferdarraduneyti.is/media/rit-og-skyrslur-2014/Stefna-i-afengis--og-vimuvornum-desember-2013.pdf

**9Health in All Policies: Framework for Country Action http://www.who.int/healthpromotion/frameworkforcountryaction/en**